เรื่องร้องเรียน: BRT ฝั่งตรงข้ามเทคนิคกรุงเทพ ช่วงเช้ามีมอเตอร์ไซค์วิ่งบนทางเท้าจำนวนมากตกลงผิดกฏหมายมั้ยคะ
การดำเนินการของเจ้าหน้าที่: เจ้าหน้าที่ได้นำเดินการกวดขันการจอดหรือขับขี่บนทางเท้าอย่างต่อเนื่องในพื้นที่เขตสาทร รวมถึงถนนนราธิวาสราชนครินทร์ แต่เนื่องจากบริบทพื้นที่เขตสาทร เป็นย่านธุรกิจการค้า ทำให้มีประชากรสัญจรอย่างหนาแน่น ประกอบกับพฤติกรรมที่คำนึงถึงความสะดวกสบายส่วนตน  ทำให้ไม่สามารถควบคุมพฤติกรรมประชากรที่อยู่ในพื้นที่ได้ทั้งหมด ปัญหาการจอดหรือขับขี่บนทางเท้าจึงไม่สามารถแก้ไขให้หมดสิ้นไปได้ในช่วงระยะเวลาอั้นสั้น  ทั้งนี้เจ้าหน้าที่ยังคงดำเนินการกวดขันเพื่อปรับเปลี่ยนพฤติกรรมผู้ขับขี่ให้ปัญหานั้นลดน้อยลง อย่างไรก็ตามสำนักงานเขตขอขอบคุณท่านที่แจ้งประเด็นปัญหาเพื่อดำเนินการแก้ไขให้ปัญหาดังกล่าวลดน้อยลง และขออภัยในความไม่สะดวกมา ณ ที่นี้
ความเห็นของผู้แจ้ง: จะเป็นไปได้มั้ยคะที่เจ้าหน้าที่จะหมั่นลงพื้นที่ ที่แจ้งไปกับจุดที่ถ่ายรูปมาก็คนละตำแหน่งนะคะ ที่แจ้งคือ ทางเท้าข้าง BRT เทคนิคกรุงเทพ ฝั่งตรงข้าม เทคนิค กท รถเยอะมากแล้วแบบ ไม่สนใจคนเดิน กลายเป็นเราต้องคอยหลบ กทม สามารถ ติดกล้องวงจรปิดแล้วไปตามเอาผิดกับรถแต่ละคันทีหลังได้มั้ยคะ อยากให้แก้ปัญหาในระยะยาว แบบนี้ ก็ต้องเจอทีแจ้งที เข้าใจถูกมั้ยคะ
พื้นที่: แขวงทุ่งมหาเมฆ เขตสาทร กรุงเทพมหานคร